Συντεταγμένες: 10°14′49″N 67°35′46″W﻿ / ﻿10.24694°N 67.59611°W﻿ / 10.24694; -67.59611

Το **Μαρακάι** (ισπανικά: *Maracay*) είναι μια πόλη της βορειοκεντρικής Βενεζουέλας, κοντά στις ακτές της Καραϊβικής, ενώ αποτελεί πρωτεύουσα της Πολιτείας Αράγουα. Η πόλη είναι η έδρα του Δήμου Χιραρδότ.

Ιστορία
-------

Ο ιαγουάρος αποτελεί το σύμβολο των Ινδιάνων του Μαρακάι.
Η Βένους ντε Τακαρίγουα (*Venus de Tacarigua*), επίσης σύμβολο του Μαρακάι.
Το Μαρακάι ιδρύθηκε επισήμως στις 5 Μαρτίου 1701 από τον επίσκοπο Ντιέγο ντε Μπάνιος ι Σοτομαγιόρ. Πήρε το όνομά του από ένα τοπικό αρχηγό των Ινδιάνων, τον Μαρακάγιο, που το όνομά του σημαίνει *μικρός τίγρης*.

Το Μαρακάι γνώρισε ραγδαία ανάπτυξη κατά την διάρκεια της δικτατορίας του Χουάν Βισέντε Γκόμες (1908-1935). Ο Γκόμες το επέλεξε ως τόπο κατοικίας του, κατά τη διάρκεια της διακυβέρνησής του, ενώ με πρωτοβουλία του κατασκευάστηκαν πολλά έργα όπως μία Αψίδα του Θριάμβου, μια πλατεία παρόμοια με κεντρική πλατεία της Σεβίλλης της Ισπανίας, μια όπερα, ένα ζωολογικό κήπο και το μεγαλοπρεπές Ξενοδοχείο Χαρδίν. Στο Μαρακάι υπάρχει σήμερα το Μαυσολείο του Γκόμες, όπου βρίσκονται τα λείψανα του πρώην δικτάτορα της Βενεζουέλας.

Οικονομία και μεταφορές
-----------------------

Άποψη του Εθνικού Πάρκου Ενρί Πιτιέ στο Μαρακάι.
Ως μία από τις πιο σημαντικές πόλεις της Βενεζουέλας, το Μαρακάι, αποτελεί ένα βιομηχανικό και εμπορικό κέντρο, με κύριους τομείς την παραγωγή χαρτιού, υφασμάτων, χημικών, καπνού, τσιμέντου, σαπουνιού, αρωμάτων, βοοειδών και επεξεργασμένων τροφίμων.

Οι περιοχές γύρω από το Μαρακάι είναι κατεξοχήν γεωργικές και παράγουν κυρίως ζαχαροκάλαμο, καπνό, καφέ και κακάο. Υπάρχουν, επίσης, κτηνοτροφικές και υλοτομικές δραστηριότητες. Οι στρατιωτικές μονάδες του Μαρακάι παίζουν επίσης μεγάλο ρόλο στην τοπική οικονομία.

Το Μαρακάι έχει καλές εγκαταστάσεις μεταφορών και υποδομών. Συνδέεται με τις περισσότερες άλλες σημαντικές τοποθεσίες μέσω του Κεντρικού Περιφερειακού Αυτοκινητοδρόμου. Επίσης, διαθέτει πρόσβαση στο εθνικό σιδηροδρομικό σύστημα της Βενεζουέλας. Υπάρχει ακόμη σημαντικό υδατοδρόμιο, ενώ υπάρχει σχεδιασμός για ανάπτυξη και υπόγειου σιδηρόδρομου. Επιπροσθέτως, το Μαρακάι έχει δύο αεροδρόμια, ένα πολιτικό και ένα στρατιωτικό.

Στρατιωτικές εγκαταστάσεις
--------------------------

Το Μαρακάι είναι μια πόλη αρκετά στρατικοποιημένη. Αποτελεί το κέντρο της Πολεμικής Αεροπορίας της Βενεζουέλας καθώς φιλοξενεί δύο από τις μεγαλύτερες αεροπορικές της βάσεις. Σύγχρονα αεροσκάφη, όπως F-16 και Sukhoi Su-30, είναι εγκατεστημένα σε αυτές τις βάσεις.

Άλλες στρατιωτικές εγκαταστάσεις περιλαμβάνουν την Τέταρτη Μεραρχία Τεθωρακισμένων του Στρατού και τη βάση αλεξιπτωτιστών.

Αποτελεί, επίσης, τοποθεσία του αμυντικού εργοστασίου πυρομαχικών και όπλων (CAVIM).

Εθνικό Πάρκο Ενρί Πιτιέ
-----------------------

Τα βουνά στη βόρεια του Μαρακάι, που διαχωρίζουν την πόλη από τις ακτές, συνθέτουν το Εθνικό Πάρκο Ενρί Πιτιέ, πάρκο που πήρε το όνομά του υπέρ του Ελβετού φυσιολάτρη Ενρί Πιτιέ το 1953. Προηγουμένως ήταν γνωστό ως Μεγάλο Ράντσο (*Rancho Grande*). Το πάρκο, το οποίο είναι στην ουσία ένα τροπικό δάσος, διαθέτει μεγάλη ποικιλία του φυτού φτέρη και μπαμπού.

Εκπαίδευση και πολιτισμός
-------------------------

Το Μαρακάι στεγάζει τη Σχολή Κτηνιατρικής και Αγρονομίας του Κεντρικού Πανεπιστημίου της Βενεζουέλας. Υπάρχει επίσης εδώ ένα στρατιωτικό πανεπιστήμιο (*UNEFA*), το οποίο περιλαμβάνει τμήματα Ηλεκτρονικής, Αεροναυπηγικής και Πολιτικών Μηχανικών, καθώς και άλλες ειδικότητες.

Τα κύρια μουσεία της πόλης είναι τα εξής:

* Το Ανθρωπολογικό Μουσείο.
* Το Αεροναυτικό Μουσείο.
* Το Μουσείο Σύγχρονης Τέχνης "Μάριο Αβρέου".
* Η Όπερα.

Συλλογή εικόνων
---------------

* Ο ζωολογικός κήπος της πόληςΟ ζωολογικός κήπος της πόλης
* Ο Καθεδρικός Ναός του ΜαρακάιΟ Καθεδρικός Ναός του Μαρακάι
* Το Αεροναυτικό Μουσείο του ΜαρακάιΤο Αεροναυτικό Μουσείο του Μαρακάι
* Η πόλη τη νύχταΗ πόλη τη νύχτα
* Η πλατεία Κέσαρ ΓκιρόνΗ πλατεία Κέσαρ Γκιρόν
* Πανόραμα της πόληςΠανόραμα της πόλης
* Η πλατεία Μπολίβαρ της πόληςΗ πλατεία Μπολίβαρ της πόλης
* Ο Αμερικανός Πρόεδρος Τζον Κέννεντυ σε επίσκεψή του το 1961 στο ΜαρακάιΟ Αμερικανός Πρόεδρος Τζον Κέννεντυ σε επίσκεψή του το 1961 στο Μαρακάι
* Η πλατεία Χιραρδότ και στο βάθος ο καθεδρικό ναόςΗ πλατεία Χιραρδότ και στο βάθος ο καθεδρικό ναός
* Το Ολυμπιακό Στάδιο του ΜαρακάιΤο Ολυμπιακό Στάδιο του Μαρακάι
* Ο πύργος Σιντόνι είναι το υψηλότερο κτίριο της πόληςΟ πύργος Σιντόνι είναι το υψηλότερο κτίριο της πόλης

Παραπομπές
----------

1. ↑  es-ve.topographic-map.com/maps/gupq/Maracay/.
2. ↑  www.ine.gov.ve/documentos/Demografia/CensodePoblacionyVivienda/pdf/aragua.pdf.
3. ↑
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 2 Μαΐου 2016. Ανακτήθηκε στις 27 Δεκεμβρίου 2014.
6. ↑
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 27 Δεκεμβρίου 2014.
8. ↑
9. ↑
10. ↑
11. ↑
12. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Δεκεμβρίου 2011. Ανακτήθηκε στις 27 Δεκεμβρίου 2014.
13. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Ιουλίου 2014. Ανακτήθηκε στις 27 Δεκεμβρίου 2014.
14. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Μαρτίου 2015. Ανακτήθηκε στις 27 Δεκεμβρίου 2014.
15. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 27 Δεκεμβρίου 2014.
16. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 31 Ιουλίου 2014. Ανακτήθηκε στις 27 Δεκεμβρίου 2014.
17. ↑
18. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Δεκεμβρίου 2014. Ανακτήθηκε στις 27 Δεκεμβρίου 2014.
19. ↑
20. ↑
21. ↑
22. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 27 Δεκεμβρίου 2014.
23. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 14 Ιανουαρίου 2012. Ανακτήθηκε στις 27 Δεκεμβρίου 2014.
24. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 27 Δεκεμβρίου 2014.
25. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 10 Φεβρουαρίου 2015. Ανακτήθηκε στις 27 Δεκεμβρίου 2014.
26. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Σεπτεμβρίου 2014. Ανακτήθηκε στις 27 Δεκεμβρίου 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μαρακάι** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 134876779
* LCCN: n81063414
* GND: 4329696-8

 |

 |